شەفەق نیوز/ ئاژانس هەواڵگری لە وەزارەت
ناوخۆ، ئمڕوو یەکشەممە، راگەیان دەسگیرکردن وەرپرس دەزگای هەواڵگری لە وەلایەت فەلووجە
لە داعش وگەرد یاوەرەگەی لە پارێزگای بەغداد.
ئاژانسەگە لە بەیاننامەیگ ئمڕوو وت: مەفرەزەیلی
لە وەڕیۆبەرایەتی هەواڵگری بەغداد لە وەزارەت ناوخۆ، دەسگیر یەکیگ لە سەرکردەیل
داعش کردن ک وەرپرس دەزگای هەواڵگریە لە وەلایەت فەلووجە لە ریخریاگ داعش، وەنازناو
''ئەبو سالم مەولا''، و هەمیش براگەی ک یاوەریی دەێد، وە ئۆپراسیۆنیگ هەواڵگری
هاوبەش لەناوبەین وەڕێۆبەرایەتی هەواڵگری بەغداد و هەواڵگری پۆلیس فیدڕاڵی.
بەیاننامەگە وتیش، دەسگیرکردنەگە لەدویای
چەودیریکردنیان هات لە قەزای فەلووجە تا پارێزگای بەغداد، وەتایبەت لە ناوچەی دۆڕە،
و لەناو لێکۆڵینەوە سەرەکیەگان ئاشکاری لایەنگری خوەیان کردن ئەرا ریخریایەگە، و بەشدارییان
لە چەن چالاکی چەکدارییگ دژوە هێزە ئەمنیەگان و هاووڵاتیەیل.
